भागवत कथा के दौरान ठाकुर जी को लगाया छप्पन भोग
जोधपुर| भगवानको भाव से अर्पण किया गया प्रसाद ही छप्पन भोग है। भगवान तो सिर्फ भाव के भूखे है। यह बात कथावाचक कृष्ण मुरारी ने बुधवार को नथावतों की बारी नवचौकिया में आयोजित श्रीमद् भागवत कथा ज्ञान यज्ञ समारोह को संबोधित करते हुए कहीं। उन्होंने कहा कि भाव से अर्पण किया गया प्रसाद पत्र पुष्प फल सभी स्वीकार करते हैं। आयोजन समिति के रामचंद्र व्यास ने बताया कि समाजसेवी पुखराज व्यास की स्मृति में श्रीमद् भागवत कथा ज्ञान यज्ञ का आयोजन किया जा रहा है। बुधवार को कथा के दौरान छप्पन भोग की झांकी सजाई गई। कथा अंतर्गत गुरुवार को रास-महारास, कंस वध रुकमणि विवाह प्रसंग होगा।
hin_Deva hin_Deva